Isteri Diraja Agung

**Isteri Diraja Agung**, atau alternatifnya, **Isteri Utama Raja** () merupakan gelaran yang digunakan untuk permaisuri firaun Mesir purba, yang memegang banyak fungsi rasmi.

## Penerangan
Walaupun kebanyakan masyarakat Mesir purba mengamalkan monogami, seorang firaun lelaki boleh ada isteri-isteri lain yang berpangkat lebih rendah dan gundik selain Isteri Diraja Agung. Hal ini membolehkan firaun masuk peminangan diplomatik dengan puteri-puteri sekutu, seperti adat raja-raja purba.

Pada masa lalu, urutan pewarisan takhta Mesir purba dipercayai melalui wanita-wanita diraja. Teori ini, yang dinamakan Teori Pewaris Wanita, telah ditolak berkenaan Dinasti Kelapan Belas sejak kajian 1980-an tentang kerabat diraja mereka. Takhta berkemungkinan besar diwarisi oleh putera sulung firaun tersebut yang masih hidup.

Bonda kepada pewaris takhta tidak semestinya Isteri Diraja Agung, tetapi setelah seseorang firaun dimahkotakan, bonda raja tersebut boleh dianugerahkan gelaran Isteri Diraja Agung, bersama gelaran lain. Contoh termasuk Iset, bonda Thutmose III, Tiaa, bonda Thutmose IV dan Mutemwia, bonda Amenhotep III.

Meretseger, isteri utama Senusret III, mungkin permaisuri pertama yang namanya muncul dengan gelaran ini; beliau juga merupakan permaisuri pertama yang diketahui menulis namanya dalam kartusy. Walau bagaimanapun, beliau hanya disahkan wujud pada zaman Kerajaan Baru jadi gelaran tersebut mungkin suatu sudah ketinggalan zaman. Mungkin pemegang pertama gelaran ini ialah Nubkhaes dari Tempoh Perantaraan Kedua.

Tempat khas dalam sejarah isteri-isteri diraja agung dipegang oleh Hatshepsut. Beliau merupakan Isteri Diraja Agung kepada abang tirinya Thutmose II. Pada masa ini, Hatshepsut juga menjadi Isteri Dewa Amun (pendeta wanita berpangkat tertinggi di kuil Amun di Karnak). Selepas kemangkatan suaminya, beliau menjadi pemangku raja kerana usia muda anak tirinya, satu-satunya pewaris lelaki (dilahirkan oleh Iset), yang akhirnya menjadi Thutmose III. Dalam tempoh ini, Hatshepsut dimahkotakan sebagai firaun dan memerintah dengan sangat berjaya secara sendiri selama bertahun-tahun. Walaupun wanita lain sebelum beliau pernah memerintah Mesir, Hatshepsut merupakan wanita pertama yang mengambil gelaran "*firaun*" kerana ia merupakan istilah baru yang digunakan untuk pemerintah, tidak pernah digunakan sebelum dinasti kelapan belas. Apabila beliau menjadi firaun, beliau menetapkan anak perempuannya, Neferure, sebagai Isteri Dewa Amun untuk melaksanakan tugas pendeta tinggi. Anak perempuannya mungkin merupakan isteri diraja agung Thutmose III, tetapi tiada bukti jelas untuk perkahwinan yang dicadangkan ini.

Di tempat lain, di Kush dan negeri-negeri utama purba Afrika, pemerintah sering menyusun rumah tangga mereka dengan cara yang sama seperti yang baru sahaja diterangkan.

## Contoh
### Mesir purba
#### Kerajaan Pertengahan

#### Tempoh Perantaraan Kedua

#### Kerajaan Baru

#### Tempoh Perantaraan Ketiga

#### Tempoh Akhir

## Lihat juga
*Senarai permaisuri Mesir Purba
*Senarai permaisuri dinasti Muhammad Ali, untuk permaisuri dan sultanah moden Mesir
*Isteri Dewa Amun
*Pemuja Kudus Amun
*Permaisuri interim
*Isteri Agung, untuk istilah moden bagi isteri utama poligini di Afrika
*Konspirasi dalam Mesir Purba

## Rujukan